As sierras calsinosas cosiran, dende o norte d'a comarca, diferents «fuevas» (depresions) que i ha d'entre o soaso de Linars dica La Fueva de Tierrantona. P. ex. O soaso de Linars se troba deseparato contra la subcomarca de Sobrepuerto per a sierra d'O Pelopín, u qualques serretas margosas que s'extendillan d'entre a val de l'Ara y a  d'o río Cinca y delimitan as vals de Vio, Puértolas y A Solana, en as quals i predomina terrenos enfaixonatos de cultura de secano (a mayoría, albandonatos en l'actualidat) en os que quan brincan mallas deforestadas u d'erosión, luego i amaneixen os terreros, que son una forma erosiva tan freqüent en buena cosa d'a comarca.